इलाहाबाद हाईकोर्ट के फैसले को प्रदेश में लागू करने की मांग
जींद | हरियाणाअनुसूचित जाति राजकीय अध्यापक संघ के सह कोषाध्यक्ष दलबीर अल्याहण ने कहा कि अगर हरियाणा सरकार शिक्षा में सुधार लाना चाहती है तो प्रदेश में इलाहाबाद हाईकोर्ट के फैसले को लागू करे। इस फैसले के अनुसार सरकारी स्कूलों में सभी नेताओं, मंत्रियों बड़े-बड़े अधिकारियों के बच्चे शिक्षा ग्रहण करेंगे। सभी के लिए समान शिक्षा का प्रावधान होगा। फिलहाल सरकारी स्कूलों में एससी बीसी वर्ग के गरीब बच्चे ही पढ़ रहे हैं। सामान्य वर्ग के बच्चे तो केवल नामात्र ही हैं। अगर अमीर लोगों के बच्चे सरकारी स्कूलों में पढ़ेंगे तो परीक्षा परिणाम भी बहुत ही अच्छे आएंगे।
hin_Deva hin_Deva